Rakedopilkado

Rakedopilkado estas pilkosporto iom parenca kaj al teniso kaj al skvaŝo. Laŭ indiko de la Germana Rakedpilka Federacio tutmonde 30 milionoj da homoj praktikas la sporton,Paĝo "Was ist Racquetball?" ("Kio estas rakedpilkado") en la retejo de la Germana Rakedpilka Federacio (germane) aliaj taksoj indikas malpli altan nombron,ekzemple retejo de la honolulua universitato Chaminade indikas nombron de 14 milionoj da rakedpilkistoj tutmonde sed la diversaj statistikoj samopinias ke granda nombro de la rakedpilkistoj troveblas en Usono - tial internacie aparte ofte uzatas la anglalingva nomo racquetball (historie la sporto ankaŭ nomatis racket tennis, sed tiu termino eksmodiĝis).

maldekstra|eta|160ra|<center>du konkurantaj rakedpilkistoj
La sportan fakon fine de la 1920-aj jaroj evoluigis tenisistoj en Usono. Ili por sia tenisa trejnado dum la vintraj monatoj uzis sportohalajn ludejojn de usona manpilko (angle american handball, en Usono ofte nur nomata handball). Komence la rakedoj uzataj konsistis el truigita breto kun tenilo, en la 1950-aj jaroj ilin anstataŭigis rakedoj laŭ nuna formo, kun ligna aŭ fibra framo, vertikalaj kaj horizontalaj kordoj simile al tenisa, skvaŝa aŭ badmintona rakedoj, kaj tenilo kun tipa ŝnuro metinda ĉirkaŭ la manartikon.

La uzata pilko havas guman eksteron kaj interne malplenas - ĝi iom malpli grandas ol tenisa pilko, tre elastas kaj forte saltas. Nuntempe rakedpilkado praktikatas en normigita ludejo de 12,192 oble 6,096 metroj. Samkiel en skvaŝo, la kontraŭantoj uzas la saman ludejon, kaj rakede movigas la pilkon al antaŭa muro, de tie ĝi resaltas. La flankaj kaj malantaŭa muroj de la ludejo povas esti uzataj por strategia poziciigo de la pilko, sed por sukcesa pafo ĝi unufoje devas tuŝi la antaŭan muron.

 Eksteraj ligiloj 

 Internacia Rakedopilka Federacio
 retejo de la Usona Rakedopilka Federacio
 Eŭropa Rakedopilka Federacio 

 Vidu ankaŭ 
 la historian sporton simple nomatan "rakedoj" (angle rackets, laŭ la usona angla racquets, france raquettes).
 Padelteniso

 Notoj 

Kategorio:Sporto